|  |
| --- |
| Projektas |
| Pagėgių savivaldybės taryba **sprendimas**  **dėl pritarimo PARAIŠKOS „viešojo administravimo ir bendradarbiavimo stiprinimas pagėgių ir ZABLUDOW IR DOBRZYNEVO** **savivaldybių gyventojų saugios aplinkos gerinimui“ RENGIMUI, PROJEKTŲ VEIKLŲ VYKDYMUI IR LĖŠŲ SKYRIMUI** |
| 2018 m. gegužės 10 d. Nr.T1-90 Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, atsižvelgdama į 2014–2020 metų Interreg V-A Lietuva − Lenkija bendradarbiavimo **programos 2018 m. balandžio 3 d. paskelbtą 3-ąjį kvietimą teikti paraiškas,** Pagėgių savivaldybės taryba n u s p r e n d ž i a:

1. Pritarti paraiškos „Viešojo administravimo ir bendradarbiavimo stiprinimas Pagėgių ir Zabludow ir Dobrzynevo savivaldybių gyventojų saugios aplinkos gerinimui“rengimui ir projekto veiklų vykdymui, pagal 2014−2020 m. Interreg V-A Lietuvos − Lenkijos bendradarbiavimo programos IV prioritetinę kryptį „Valdžios institucijų ir suinteresuotųjų subjektų institucinių gebėjimų stiprinimas ir veiksmingas viešasis administravimas“.
2. Numatyti 2019–2020 m. Pagėgių savivaldybės biudžete 15 procentų piniginių lėšų projekto vykdymui nuo projekto vertės dalies, tenkančios Pagėgių savivaldybės Priešgaisrinės tarnybos veikloms.
3. Įgalioti Pagėgių savivaldybės Priešgaisrinę tarnybą būti *projekto partneriu*, tarnybos viršininką pasirašyti projekto dokumentus, partnerystės ir paramos sutartis.

4. Sprendimą paskelbti Teisės aktų registre ir Pagėgių savivaldybės interneto svetainėje www.pagegiai.lt.

Šis sprendimas gali būti skundžiamas Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) Lietuvos Respublikos administracinių bylų teisenos įstatymo nustatyta tvarka per 1 (vieną) mėnesį nuo sprendimo paskelbimo dienos.

SUDERINTA:

Administracijos direktorė Dainora Butvydienė

Bendrojo ir juridinio skyriaus vyriausiasis specialistas Valdas Vytuvis

Finansų skyriaus vedėja Rūta Fridrikienė

Kalbos ir archyvo tvarkytoja Laimutė Mickevičienė

Parengė Loreta Razutienė,

Strateginio planavimo skyriaus vedėjo pavaduotoja

Pagėgių savivaldybės tarybos

veiklos reglamento

2 priedas

**dėl pritarimo PARAIŠKOS „viešojo administravimo ir bendradarbiavimo stiprinimas pagėgių ir ZABLUDOW IR DOBRZYNEVO** **savivaldybių gyventojų saugios aplinkos gerinimui“ RENGIMUI, PROJEKTŲ VEIKLŲ VYKDYMUI IR LĖŠŲ SKYRIMUI**

(Tarybos sprendimo projekto pavadinimas)

**AIŠKINAMASIS RAŠTAS**

**2018-05-09**

(Data)

1. ***Parengto projekto tikslai ir uždaviniai***

Sprendimo tikslas – pritarti rengiamo projekto „Viešojo administravimo ir bendradarbiavimo stiprinimas Pagėgių, *Zabludow ir Dobrzynevo* savivaldybių gyventojų saugios aplinkos gerinimui” rengimui ir projekto veiklų vykdymui. Projektas rengiamas, siekiant gauti finansinę paramą iš 2014-2020 m. Interreg V-A Lietuva – Lenkija bendradarbiavimo programos.

Rengiamo projekto tikslas – skatinti tarptautinį bendradarbiavimą tarp Pagėgių savivaldybės, *Zabludow ir Dobrzynevo* gminos (Lenkijos Respublika), bei sustiprinti viešajį administravimą priešgaisrinės saugos srityje, siekiant pagerinti Pagėgių savivaldybės gyventojų saugumą. Uždavinys – modernizuoti ir sustiprinti priešgaisrinės tarnybos materialinę bazę, sustiprinti darbuotojų gebėjimus ir pasidalinti patirtimi su kaimyninėmis *Zabludow ir Dobrzynevo* savivaldybėmis (Lenkija) viešojo administravimo valdymo priešgaisrrinės tarnybos veiklos srityje.

1. ***Kaip šiuo metu yra sureguliuoti projekte aptarti klausimai***

Sprendimo projekto rengimą įtakoja Lietuvos Respublikos vietos savivaldos įstatymo 16 straipsnio 2 dalies 40 punktas, bei 2014−2020 m. Interreg V-A Lietuva - Lenkija bendradarbiavimo programa.

Projektas planuojamas ir rengiamas kartu su partneriais iš Lenkijos. Šiuo metu yra bendraujama su partneriais, aptariamos galimos veiklos, resursai ir valdymas.

1. ***Kokių teigiamų rezultatų laukiama***

Įgyvendinus projektą, tikimasi: modernizuotos ir sustiprintos priešgaisrinės tarnybos, įgytos patirties priešgaisrinės saugos valdymo srityje.

1. ***Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.***

Neigiamų projekto pasekmių nenumatoma.

1. ***Kokius galiojančius aktus (tarybos, mero, savivaldybės administracijos direktoriaus) reikėtų pakeisti ir panaikinti, priėmus sprendimą pagal teikiamą projektą.***

Nenumatoma.

1. ***Jeigu priimtam sprendimui reikės kito tarybos sprendimo, mero potvarkio ar administracijos direktoriaus įsakymo, kas ir kada juos turėtų parengti.***

Prireikus pakeitimų juos rengtų savivaldybės administracija.

1. ***Ar reikalinga atlikti sprendimo projekto antikorupcinį vertinimą.***

Taip.

1. ***Sprendimo vykdytojai ir įvykdymo terminai, lėšų, reikalingų sprendimui įgyvendinti, poreikis (jeigu tai numatoma – derinti su Finansų skyriumi)***

Projekto vykdytojai - Pagėgių savivaldybės priešgaisrinė tarnyba ir Buhalterinės apskaitos skyrius.

Planuojama projekto vertė tenkanti Pagėgių priešgaisrinei tarnybai apie 250 000,00 Eurų. Planuojamas reikalingas indėlis prisidėjimui prie projekto apie 37.500.000,00 Eurų iš kurių 7,5 procento galima susigrąžinti iš VRM bendrojo finansavimo lėšų.

1. ***Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai***

Projektui įgyvendinti reikalingos veiklos planuojamos, o lėšos skaičiuojamos. Finansavimo Šaltiniai – ES parama -85 proc., savivaldybės biudžeto lėšos – 15 proc., iš kurių susigrąžinamos 7,5 proc. bendrojo finansavimo (VRM) lėšos.

1. ***Projekto rengėjas ar rengėjų grupė.***

Sprendimo projekto rengėja – Strateginio planavimo ir investicijų skyriaus vedėjo pavaduotoja Loreta Razutienė.

1. ***Kiti, rengėjo nuomone, reikalingi pagrindimai ir paaiškinimai.***

Nėra.

Strateginio planavimo ir investicijų

skyriaus vedėjo pavaduotoja \_\_\_\_\_\_\_\_\_\_\_\_\_\_\_ Loreta Razutienė\_

(Rengėjo pareigos) (Parašas) (Rengėjo varas, pavardė)